**Evidenčné číslo odberateľa: MsP/.............-OP**

**Rámcová dohoda**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „rámcová dohoda“)

**Zmluvné strany**

**Hlavné mesto Slovenskej republiky Bratislava**

Sídlo: Primaciálne nám. 1, 814 99 Bratislava

IČO: 00 603 481

DIČ: 2020372596

Bankové spojenie: Československá obchodná banka, a. s.

IBAN: SK13 7500 0000 2582 8293

Štatutárny zástupca: Ing. arch. Matúš Vallo, primátor

Osoba oprávnená na podpis zmluvy: Mgr. Miroslav Antal, náčelník Mestskej polície hl. m. SR Bratislavy

Kontaktná osoba/E-mail: ........................., @......................

(ďalej aj ako „**odberateľ**“)

a

**xxxxxxxxxxxxxxxxxxxxxxxxx**

Sídlo:

Zápis v registri:

IČO:

DIČ:

IČ DPH:

Bankové spojenie:

IBAN:

SWIFT (BIC):

Zastúpený:

Kontaktná osoba/E-mail: ........................., @......................

(ďalej aj ako „**dodávateľ**“)

(ďalej spolu aj ako „**zmluvné strany**“)

**Preambula**

Rámcová dohoda sa uzatvára ako výsledok použitia postupu podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ako „ZVO“) na predmet zákazky „Služobné uniformy pre mestskú políciu“- časť č. 3, ktorá bola zverejnená v Úradnom vestníku Európskej únie zn. 202x/S XXX-XXXXXX a vo Vestníku verejného obstarávania č. XX/202X zo dňa dd.mm.202X pod zn. XXXX-xxx.

**Čl. I**

**Predmet rámcovej dohody**

Predmetom rámcovej dohody je úprava vzájomných práv a povinností v súvislosti s dodaním uniforiem pre Mestskú políciu hlavného mesta SR Bratislavy (ďalej len „MsP“) a to najmä záväzok dodávateľa počas platnosti rámcovej dohody, za podmienok stanovených v rámcovej dohode dodať tovar špecifikovaný v prílohe č. 1 rámcovej dohody (ďalej len „tovar“), ktorá tvorí neoddeliteľnú súčasť rámcovej dohody, a záväzok odberateľa tovar prevziať a zaplatiť dodávateľovi dohodnutú cenu podľa podmienok upravených v rámcovej dohode.

**Čl. II**

**Objednávky**

1. Zmluvné strany sa dohodli, že dodanie tovaru podľa čl. I rámcovej dohody bude uskutočňované na základe objednávok na dodanie dohodnutého tovaru zaslaných odberateľom dodávateľovi (ďalej len „objednávka“) e-mailom. Objednávka musí byť úplná, pričom za úplnú objednávku sa podľa rámcovej dohody považuje objednávka čitateľná, ktorá obsahuje údaje špecifikované v ods. 3 tohto článku.
2. Zadávanie objednávok je právom, nie povinnosťou odberateľa a dodávateľ si je vedomý, že objednávky budú počas platnosti rámcovej dohody zadávané výhradne podľa skutočných potrieb odberateľa. Odberateľ nie je povinný finančný rámec uvedený v čl. IV ods. 3 tejto rámcovej dohody vyčerpať v plnom rozsahu. Dodávateľ si je vedomý, že mu nevznikajú žiadne finančné nároky vrátane náhrady škody z dôvodu, ak suma uvedená v čl. IV ods. 3 nebude vyčerpaná v plnom rozsahu.
3. Zmluvné strany sa dohodli, že objednávka odberateľa musí obsahovať nasledovné minimálne údaje:
   * identifikačné údaje odberateľa,
   * množstvo, veľkosť a druh objednaného tovaru,
   * miesto dodania a miesto plnenia,
   * lehotu, v ktorej má byť tovar dodaný,
   * dátum vystavenia objednávky,
   * podpis oprávneného zástupcu odberateľa.
4. Odberateľ sa zaväzuje, že objednávku doručí dodávateľovi e-mailom, a to kontaktnej osobe uvedenej v záhlaví rámcovej dohody. Dodávateľ je povinný najneskôr do troch pracovných dní odo dňa doručenia objednávky od odberateľa potvrdiť príjem objednávky, a to rovnakou formou, akou bola objednávka doručená dodávateľovi. Potvrdením príjmu objednávky zo strany dodávateľa sa objednávka považuje za akceptovanú dodávateľom.
5. Zmluvné strany sa dohodli, že v prípade, ak dodávateľ z akýchkoľvek dôvodov, s výnimkou dôvodov vyššej moci, nepotvrdí príjem objednávky v lehote stanovenej v ods. 4 tohto článku, považuje sa nasledujúci pracovný deň po márnom uplynutí lehoty na potvrdenie za deň akceptácie riadne vystavenej objednávky.

**Čl. III**

**Dodacie podmienky, dodacia lehota, miesto plnenia, prevzatie tovaru**

1. Zmluvné strany sa dohodli, že dodávateľ dodá tovar vo vlastnom mene a na vlastné náklady bez ohľadu na to, či na plnenie záväzku využije subdodávateľa alebo nie. Dodávateľ zodpovedá za to, že tovar bude dodaný v bezchybnom stave, v súlade s technickými normami a predpismi platnými v Slovenskej republike, že tovar dodá v množstve, akosti a vyhotovení určenom v objednávke a v lehote podľa ods. 3 tohto článku.
2. Počty základných veľkostí budú upresnené v objednávke. Odberateľ si vyhradzuje právo rozšíriť pri objednávke veľkostný sortiment podľa jeho aktuálnej potreby bez zmeny ceny uvedenej v prílohe č. 1 rámcovej dohody.
3. Lehota na dodanie tovaru je 10 (desať) týždňov od akceptácie objednávky dodávateľom.
4. Miestom plnenia je budova sídla MsP na Gunduličovej ulici č. 10 v Bratislave, prípadne iné miesto v rámci Bratislavy, ktoré určí odberateľ.
5. Povinnosť dodávateľa dodať tovar je splnená tým, že doručí tovar na miesto plnenia a umožní odberateľovi s tovarom nakladať.
6. Pri prevzatí tovaru je odberateľ oprávnený tovar prezrieť. Prezretie a prevzatie tovaru vykoná osobne zodpovedný zamestnanec MsP a potvrdí prevzatie tovaru na dodacom liste dodávateľa, pričom jedna kópia dodacieho listu ostáva odberateľovi. V prípade vád tovaru zostáva tovar vo vlastníctve dodávateľa až do doby, kým dodávateľ neodstráni prekážku, ktorá bráni odberateľovi tovar riadne prevziať.
7. Nebezpečenstvo škody na tovare prechádza na odberateľa okamihom, keď prevezme tovar v zmysle a spôsobom uvedeným v predchádzajúcich odsekoch tohto článku. Ak odberateľ tovar neprevezme včas, v tomto prípade prechádza na neho nebezpečenstvo škody na tovare v čase, keď mu dodávateľ umožní nakladať s tovarom.

**Čl. IV**

**Cena**

1. Výška odmeny je určená v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Zmluvné strany sa dohodli, že v cene sú zahrnuté náklady dodávateľa vynaložené v súvislosti s dodávkou tovaru (najmä náklady na tovar, obstaranie tovaru, dopravu tovaru na miesto dodania podľa čl. III. rámcovej dohody, náklady na obal tovaru, atď.).
3. Zmluvné strany sa dohodli, že súčet cien tovaru v jednotlivých objednávkach na základe rámcovej dohody nepresiahne počas jej platnosti sumu ............................. bez DPH (slovom .............................................. eur bez DPH).
4. Súčasťou ceny tovaru je DPH, pričom jednotková cena tovaru bola dohodou zmluvných strán určená ako cena maximálna a konečná a sú v nej obsiahnuté všetky náklady zmluvnej strany na tovar a služby súvisiace s jeho dodaním. Za správne vyčíslenie sadzby DPH podľa zákona č. 222/2004 Z. z. o dani z pridanej hodnoty v znení neskorších predpisov zodpovedá dodávateľ v plnom rozsahu.
5. Odberateľ si vyhradzuje právo zmeniť pri objednávke veľkostný sortiment tovaru podľa aktuálnej potreby bez zmeny ceny.
6. Zmluvné strany sa dohodli, že výška jednotkovej ceny sa môže upraviť dodatkom v závislosti od priemernej miery inflácie alebo deflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky. Ktorákoľvek zo zmluvných strán je oprávnená z tohto dôvodu navrhnúť zmenu jednotkovej ceny – percentuálne zvýšenie/zníženie ceny rovnajúce sa výške priemernej miery inflácie/deflácie, pričom zmluvné strany sú oprávnené na základe tohto návrhu uzatvoriť dodatok k tejto rámcovej dohode. Zmenu jednotkovej ceny musí zmluvná strana písomne uplatniť najneskôr do 31. marca toho‑ktorého kalendárneho roka s preukázaním inflácie/deflácie odôvodňujúcej zmenu ceny (písomne zhotoveným prepočtom). Úprava ceny nemá spätnú účinnosť. Zmluvné strany sú oprávnené nové ceny uplatňovať až po účinnosti písomného dodatku, t. j. tovar objednaný odberateľom na základe objednávok zo dňa po účinnosti takéhoto písomného dodatku.
7. Zmluvné strany sa dohodli, že zvýšenie/zníženie jednotkovej ceny podľa predchádzajúceho bodu sa nevzťahuje na úpravu (zvýšenie/zníženie) jednotkovej ceny nižšej ako 3 %.

**Čl. V**

**Platobné podmienky a fakturácia**

1. Zmluvné strany sa dohodli, že zálohové platby ani platby vopred sa neposkytujú.
2. Zmluvné strany sa dohodli, že cena za dodanie tovaru bude dodávateľovi odberateľom uhradená na základe faktúry vystavenej dodávateľom po dodaní tovaru, a to formou bezhotovostného prevodu na účet dodávateľa uvedeného v záhlaví rámcovej dohody.
3. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje: odvolávku na číslo rámcovej dohody, príp. dodatku, popis plnenia v zmysle predmetu rámcovej dohody, bankové spojenie. Povinnou prílohou faktúry je: každý dodací list ohľadom plnenia, preberací protokol, ktorý v súlade s rámcovou dohodou preukazujú dodanie, vykonanie alebo poskytnutie plnenia alebo ucelenej časti plnenia, ktoré je predmetom fakturácie tejto faktúry.
4. Dodávateľ prehlasuje, že číslo účtu uvádzané v záhlaví rámcovej dohody je používané na podnikanie podľa ustanovení § 6 ods. 1 až 3 zákona č. 222/2004 Z. z. o dani z pridanej hodnoty v znení neskorších predpisov. V prípade, ak odberateľ zistí nedodržanie tohto ustanovenia, môže DPH uvedenú na faktúre, ktorú je z dodania tovaru alebo služby povinný platiť dodávateľ, zaplatiť priamo na číslo účtu správcu dane vedeného pre dodávateľa, ak v čase vzniku daňovej povinnosti odberateľ vedel alebo na základe dostatočných dôvodov mal alebo mohol vedieť, že DPH z tovaru alebo služby nebude dodávateľom uhradené správcovi dane.
5. Faktúra bude uhradená bezhotovostným prevodom na účet dodávateľa uvedený v záhlaví tejto rámcovej dohody.
6. Splatnosť faktúry je 30 dní odo dňa doručenia faktúry do sídla odberateľa, pričom platí, že odmena sa považuje za uhradenú dňom odpísania finančných prostriedkov z bankového účtu odberateľa v prospech dodávateľa.
7. Ak faktúra nebude obsahovať vyššie uvedené údaje alebo povinné údaje v zmysle platných právnych predpisov a/alebo nebudú k nej priložené prílohy a/alebo nebude obsahovať správne údaje, odberateľ je oprávnený takúto faktúru vrátiť dodávateľovi spolu s označením nedostatkov. V tomto prípade sa plynutie lehoty splatnosti takejto faktúry zastaví a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla odberateľa.
8. Zmluvné strany sa dohodli, že odberateľ je oprávnený započítať si svoju pohľadávku voči dodávateľovi po lehote splatnosti aj bez súhlasu dodávateľa oproti akejkoľvek splatnej pohľadávke dodávateľa voči odberateľovi. O započítaní pohľadávky je odberateľ povinný písomne informovať dodávateľa.

**Čl. VI**

**Zodpovednosť za vady a záruka**

1. Dodávateľ zodpovedá za to, že tovar má v čase jeho odovzdania a prevzatia vlastnosti požadované odberateľom v objednávke a v prílohe č. 1 rámcovej dohody a že nemá vady, ktoré by znižovali jeho hodnotu alebo účel jeho využitia.
2. Dodávateľ zodpovedá za vady, ktoré má dodaný tovar v okamihu, keď prechádza nebezpečenstvo škody na odberateľa a za vady tovaru, ktoré sa vyskytnú po prevzatí tovaru v záručnej dobe.
3. Záručná doba na tovar je 24 mesiacov a začína plynúť odo dňa dodania tovaru odberateľovi uvedenom v dodacom liste. Záručná doba neplynie po dobu, ktorú odberateľ nemôže užívať dodaný tovar pre jeho vady, za ktoré zodpovedá dodávateľ.
4. Práva zo zodpovednosti za vady je odberateľ povinný uplatniť u dodávateľa počas záručnej doby tovaru, inak zaniknú, pričom vady tovaru je odberateľ povinný uplatniť u dodávateľa bez zbytočného odkladu po ich zistení, a to písomnou formou na poštovú alebo mailovú adresu dodávateľa uvedenej v záhlaví rámcovej dohody. V oznámení odberateľ presne špecifikuje vady (opíše ich a uvedie ako sa prejavujú) a uvedie, aký nárok si uplatňuje. Tým nie je dotknutý nárok odberateľa na náhradu spôsobenej škody.
5. Dodávateľ sa zaväzuje, že vybaví reklamáciu bez zbytočného odkladu, najneskôr však do 30 dní odo dňa doručenia reklamácie odberateľom.
6. Odberateľ má právo zabezpečiť odstránenie vád na tovare, za ktoré zodpovedá dodávateľ aj prostredníctvom inej osoby ako je dodávateľ, a to na náklady dodávateľa, ak dodávateľ po oznámení zistených vád, vady neodstránil v lehote do 30 dní od doručenia reklamácie odberateľom.
7. Za vady, ktoré vznikli alebo vyšli najavo v záručnej dobe nezodpovedá dodávateľ iba v tom prípade, ak boli spôsobené používaním tovaru v rozpore s návodom na obsluhu dodaným dodávateľom alebo nevhodnými prevádzkovými podmienkami, ktoré dodávateľ nezapríčinil.
8. Ak sa preukáže, že vada tovaru je neodstrániteľná, dodávateľ sa zaväzuje dodať odberateľovi náhradný tovar v zodpovedajúcom množstve a kvalite.

**Čl. VII**

**Subdodávatelia**

1. Dodávateľ je povinný dodať tovar vlastnými kapacitami. Dodávateľ však môže poveriť dodaním tovaru alebo vyhotovením jeho častí aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky a to aj vo vzťahu k zákonu o verejnom obstarávaní.
2. Dodávateľ zodpovedá za riadne dodanie tovaru počas celého trvania rámcovej dohody, a to bez ohľadu na to, či dodávateľ dodal tovar sám, alebo využil na dodanie tovaru subdodávateľov. Odberateľ nenesie akúkoľvek zodpovednosť voči subdodávateľom dodávateľa.
3. Zoznam subdodávateľov bude tvoriť prílohu č. 3 rámcovej dohody len v prípade, ak uchádzač uvedie, že na realizácii predmetu zákazky sa budú podieľať subdodávatelia. Dodávateľ garantuje podpisom rámcovej dohody spôsobilosť subdodávateľov na dodanie tovaru podľa rámcovej dohody. Počas trvania rámcovej dohody je dodávateľ oprávnený zmeniť subdodávateľa uvedeného v prílohe č. 3 k rámcovej dohode (ďalej len ako „príloha č. 3“) výlučne na základe predchádzajúceho písomného súhlasu udeleného odberateľom a následne uzavretého dodatku k rámcovej dohode. Nový subdodávateľ musí spĺňať všetky zákonné požiadavky a to aj vo vzťahu k zákonu o verejnom obstarávaní.
4. Odberateľ má právo odmietnuť uzavrieť dodatok a požiadať dodávateľa o určenie iného subdodávateľa, ak má na to závažné dôvody (napr. nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
5. Dodávateľ vyhlasuje, že príloha č. 3 rámcovej dohody obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní účinného v čase uzavretia rámcovej dohody. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „údaje“).
6. Zmenu údajov akéhokoľvek subdodávateľa je dodávateľ povinný bezodkladne písomne oznámiť odberateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k rámcovej dohode.
7. Porušenie povinností dodávateľa uvedených v tomto článku rámcovej dohody sa považuje za podstatné porušenie rámcovej dohody.

**Čl. VIII**

**Register partnerov verejného sektora**

1. V prípade, ak má byť podľa platných právnych predpisov (najmä podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov) dodávateľ a/alebo akýkoľvek z jeho subdodávateľov podľa tejto rámcovej dohody partnerom verejného sektora, dodávateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto rámcovej dohody zapísaní v registri partnerov verejného sektora. Za dodržiavanie tohto bodu rámcovej dohody subdodávateľmi zodpovedá v plnom rozsahu dodávateľ. Porušenie povinnosti dodávateľa podľa tohto bodu sa považuje za podstatné porušenie tejto rámcovej dohody. V prípade porušenia povinností podľa tohto bodu zo strany dodávateľa a/alebo akéhokoľvek jeho subdodávateľa má odberateľ právo od tejto rámcovej dohody odstúpiť.
2. Odberateľ má tiež právo odstúpiť od tejto rámcovej dohody uzatvorenej s dodávateľom, ak tento je partnerom verejného sektora, a ak počas trvania rámcovej dohody nastanú nasledovné skutočnosti:

a) nadobudne právoplatnosť rozhodnutie o výmaze dodávateľa ako partnera verejného sektora z registra podľa § 12 podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o RPVS“),

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,

c) dôjde k výmazu dodávateľa ako partnera verejného sektora na návrh oprávnenej osoby,

d) je dodávateľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.

1. Dodávateľ je kedykoľvek na žiadosť odberateľa povinný do 3 pracovných dní predložiť všetky zmluvy so subdodávateľmi dodávateľa, a to v každom okamihu realizácie predmetu plnenia tejto rámcovej dohody.
2. Odberateľ má právo prestať plniť svoje zmluvné povinnosti podľa tejto rámcovej dohody bez toho, aby sa dostal do omeškania, ak počas trvania rámcovej dohody nastanú nasledovné skutočnosti:
3. nie je splnená povinnosť podľa § 11 ods. 2 zákona o RPVS,
4. dodávateľ ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
5. v iných v zákone o RPVS stanovených prípadoch.

**Čl. IX**

**Osobitné ustanovenia**

* + - 1. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mať vplyv na riadne plnenie rámcovej dohody a poskytovať si vzájomnú súčinnosť súvisiacu s plneniami podľa rámcovej dohody.
      2. Dodávateľ je povinný pri plnení povinností podľa rámcovej dohody postupovať s odbornou starostlivosťou a v súlade so všeobecne záväznými právnymi predpismi.
      3. Dodávateľ predloží štandardizovanú veľkostnú tabuľku na vyžiadanie formou e-mailu do 3 dní od jej vyžiadania.
      4. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti rámcovej dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

**Čl. X**

**Zmluvné pokuty a úroky z omeškania**

* + - 1. Zmluvné stany sa dohodli na týchto zmluvných pokutách:
  1. pri nedodržaní dodacej lehoty podľa čl. III ods. 3 rámcovej dohody je odberateľ oprávnený uplatniť si voči dodávateľovi zmluvnú pokutu vo výške 1 % z ceny nedodaného tovaru za každý začatý deň omeškania;
  2. pri omeškaní odberateľa s úhradou riadne vystavenej faktúry v lehote podľa čl. VI rámcovej dohody, má dodávateľ právo požadovať za každý, aj začatý deň omeškania zmluvnú pokutu vo výške 0,5 % z ceny neuhradenej faktúry,
  3. v prípade omeškania dodávateľa s odstránením vád tovaru v zmysle čl. VI rámcovej dohody, je dodávateľ povinný zaplatiť odberateľovi zmluvnú pokutu vo výške 1 % z ceny vadného tovaru za každý deň, aj začatý deň omeškania až do dňa odstránenia týchto vád,
  4. v prípade, ak sa ktorékoľvek z vyhlásení dodávateľa podľa čl. IX ods. 4 rámcovej dohody ukáže ako nepravdivé a odberateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom dodávateľa nelegálne zamestnávaných osôb, (i) je dodávateľ povinný zaplatiť odberateľovi zmluvnú pokutu vo výške sankcie uloženej kontrolným orgánom odberateľovi a zároveň (ii) odberateľovi vzniká právo na odstúpenie od rámcovej dohody.

1. Odberateľ je oprávnený uplatniť si zmluvnú pokutu podľa predchádzajúceho odseku tohto článku voči dodávateľovi aj opakovane.
2. Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených rámcovou dohodou druhou zmluvnou stranou, ktoré sú zmluvnou pokutou zabezpečené.

**Čl. XI**

**Zodpovednosť za škody**

1. Zmluvná strana v dôsledku porušenia jej povinností vyplývajúcich z rámcovej dohody zodpovedá za všetky škody, ktoré vzniknú druhej zmluvnej strane.
2. V prípade vzniku škody porušením povinností vyplývajúcich z rámcovej dohody ktorejkoľvek zmluvnej strane, má druhá zmluvná strana nárok na náhradu vzniknutej škody.
3. Zmluvné strany sa dohodli, že dodávateľ je povinný nahradiť odberateľovi skutočne vzniknutú škodu aj v prípade, že z jeho zavinenia došlo zo strany odberateľa k odstúpeniu od rámcovej dohody.

**Čl. XII**

**Trvanie a ukončenie rámcovej dohody**

1. Rámcová dohoda sa uzatvára na dobu určitú v trvaní 48 mesiacov alebo do vyčerpania určeného finančného limitu v čl. IV ods. 3 rámcovej dohody.
2. Zmluvné strany sa dohodli, že pred uplynutím platnosti rámcovej dohody možno rámcovú dohodu ukončiť:
   1. písomnou dohodou zmluvných strán;
   2. písomnou výpoveďou odberateľa alebo dodávateľa v dvojmesačnej výpovednej dobe, ktorá začína plynúť prvým dňom mesiaca nasledujúceho po doručení výpovede druhej zmluvnej strane, a to aj bez udania dôvodu;
   3. písomným odstúpením od rámcovej dohody.
3. Zmluvná strana je oprávnená odstúpiť od rámcovej dohody v prípade podstatného porušenia povinností vyplývajúcich z rámcovej dohody. Odstúpenie musí byť písomné a je účinné dňom doručenia druhej zmluvnej strane na adresu uvedenú v záhlaví rámcovej dohody.
4. Odberateľ si vyhradzuje právo odstúpiť od rámcovej dohody v prípade, že:
5. dodávateľ mešká so splnením dodávky tovaru o viac ako desať (10) kalendárnych dní po uplynutí dodacej lehoty podľa čl. III ods. 3 rámcovej dohody,
6. proti dodávateľovi sa začalo konkurzné konanie alebo reštrukturalizácia,
7. dodávateľ vstúpil do likvidácie
8. dodávateľovi zanikne oprávnenie dodávať tovar
9. dodávateľovi bude právoplatne uložený zákaz účasti vo verejnom obstarávaní.
10. Za podstatné porušenie rámcovej dohody dodávateľom sa považuje najmä:
    1. omeškanie dodávateľa s odovzdaním plnenia v lehote podľa rámcovej dohody o viac ako desať (10) kalendárnych dní,
    2. omeškanie dodávateľa s odstraňovaním vád plnenia v lehote podľa rámcovej dohody o viac ako desať (10) kalendárnych dní,
    3. iné porušenie rámcovej dohody dodávateľom, ak je to rámcovej dohode výslovne uvedené.
11. Dodávateľ je oprávnený od rámcovej dohody odstúpiť, ak je odberateľ v omeškaní s uhradením ceny v lehote podľa rámcovej dohody o viac ako 30 kalendárnych dní.
12. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci.
13. V prípade odstúpenia od rámcovej dohody môže oprávnená zmluvná strana od povinnej zmluvnej strany požadovať náhradu škody, ktorá vznikla zavinením povinnej zmluvnej strany.

**Čl. XII**

**Doručovanie písomností**

1. Zmluvné strany sa dohodli, že ak nie je výslovne rámcovou dohodu určený spôsob doručovania, písomnosti podľa rámcovej dohody je možné doručovať:
   1. osobne,
   2. poštou,
   3. kuriérom,
   4. e-mailom.
2. Zmluvné strany sa dohodli, že písomnosti, obsahujúce právne významné skutočnosti podľa rámcovej dohody, sa doručujú formou doporučenej zásielky do vlastných rúk, kuriérom alebo osobne. Písomnosťou obsahujúcou právne významné skutočnosti sa na účely rámcovej dohody rozumie najmä oznámenie týkajúce sa zmien rámcovej dohody, jej ukončenia, výzvy na zaplatenie a akékoľvek výzvy na plnenie.
3. Pre potreby doručovania poštou, osobne a kuriérom sa použijú adresy zmluvných strán uvedené v záhlaví rámcovej dohody. V prípade akejkoľvek zmeny adresy, určených na doručovanie písomností na základe rámcovej dohody, sa zmluvná strana zaväzuje o tejto zmene bezodkladne, najneskôr však do 7 kalendárnych dní odkedy táto zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej strane pred odoslaním písomnosti.
4. Zmluvné strany sa dohodli, že písomnosti doručované poštou, osobne a kuriérom sa považujú za doručené prevzatím alebo odmietnutím prevzatia písomnosti na adrese zmluvných strán uvedených v záhlaví rámcovej dohody alebo oznámením druhej zmluvnej strane. V prípade doručovania písomností poštou, ak ich zmluvná strana neprevezme na adrese uvedenej v rámcovej dohode alebo na adrese písomne oznámenej druhej zmluvnej strane, považujú sa písomnosti za doručené dňom uloženia písomnosti na pošte. V prípade, ak písomnosť nemožno na adrese podľa tohto odseku doručiť z dôvodu „adresát neznámy“, považuje sa písomnosť za doručenú dňom jej vrátenia odosielateľovi.
5. Písomnosti neuvedené v ods. 2. tohto článku môžu byť doručované aj elektronickou formou odoslaním e-mailovej správy na kontaktné e-mailové adresy zmluvných strán uvedené v záhlaví rámcovej dohody, pričom pre doručenie sa vyžaduje potvrdenie o doručení odoslané druhou zmluvnou stranou s výnimkou postupu podľa čl. II. ods. 5 rámcovej dohody, pričom v tomto prípade sa za deň doručenia považuje pracovný deň nasledujúci po jej odoslaní na e-mailovú adresu dodávateľa uvedenú v záhlaví rámcovej dohody.
6. Zmluvné strany sú povinné minimálne raz denne (platí len pre pracovné dni) kontrolovať kontaktné e-mailové schránky.

**Čl. XIII**

**Záverečné ustanovenia**

* + - 1. Práva a povinnosti zmluvných strán neupravené rámcovou dohodu sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými a účinnými na území Slovenskej republiky.
      2. Zmluvné strany sa dohodli, že spory vzniknuté z rámcovej dohody budú riešiť vzájomnou dohodou. Pokiaľ sa zmluvné strany na riešení sporu nedohodnú, je ktorákoľvek so zmluvných strán oprávnená obrátiť sa s návrhom na riešenie sporu na vecne a miestne príslušný súd v Slovenskej republike.
      3. Rámcovú dohodu je možné meniť a dopĺňať len po vzájomnej dohode zmluvných strán výlučne písomne formou očíslovaných dodatkov, ktoré budú podpísané zmluvnými stranami a budú tvoriť neoddeliteľnú súčasť rámcovej dohody. Zmluvné strany berú na vedomie, že dodatky nesmú byť uzavreté v rozpore s § 18 ZVO.
      4. Ak sa akékoľvek ustanovenie rámcovej dohody stane neplatným alebo neúčinným, platnosť alebo účinnosť ostatných ustanovení rámcovej dohody ostane nedotknutá. V takom prípade sa zmluvné strany dohodli, že uzatvoria dodatok a tie ustanovenia, ktoré stratili platnosť alebo účinnosť nahradia ustanoveniami, ktorých ustanovenia a formulácie budú čo najviac podobné pôvodnému zámeru s tým, aby bol zachovaný účel a cieľ rámcovej dohody pri rešpektovaní nových faktov bez ujmy pre obe zmluvné strany.
      5. Rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
      6. Rámcová dohoda je vyhotovená v štyroch rovnopisoch s platnosťou originálu, z ktorých 3 (tri) vyhotovenia obdrží odberateľ a jedno (1) vyhotovenie obdrží dodávateľ.
      7. Zmluvné strany zhodne vyhlasujú, že si rámcovú dohodu pred jej podpisom riadne prečítali, že bola uzatvorená na základe ich pravej a slobodnej vôle, jej obsahu porozumeli, uzatvárajú ju nie v tiesni, ani nie za inak nevýhodných podmienok. Zmluvné prejavy strán sú dostatočne zrozumiteľné a určité, zástupcovia oboch zmluvných strán sú oprávnení k uzatvoreniu rámcovej dohody a na znak súhlasu s jej obsahom ju vlastnoručne podpisujú.
      8. Neoddeliteľnou súčasťou rámcovej dohody sú:

Príloha č. 1: Opis predmetu zákazky

Príloha č. 2: Návrh na plnenie kritérií

Príloha č. 3: Subdodávatelia

V Bratislave dňa...................... V............................. dňa.................

…................................................. …......................................................

Mgr. Miroslav Antal

náčelník

(odberateľ) (dodávateľ)